**Nagykanizsa Megyei Jogú Város Közgyűlése**

**2025. október 16-i soron kívüli zárt**

**ülésén hozott határozat kihirdetése**

**Javaslat az Ipari Parkban levő beépítetlen területek értékesítésével kapcsolatos döntések meghozatalára**

**145/2025.(X.16.) számú határozat**

Nagykanizsa Megyei Jogú Város Közgyűlése

1. hatályon kívül helyezi a 102/2025. (V.22.) és a 122/2025. (VI.26.) számú határozatait.

2. dönt arról, hogy a nagykanizsai belterületi 4378/58 hrsz-ú kivett beépítetlen terület megjelölésű 35.015 m2 alapterületű ingatlant 96.000.000 Ft + Áfa, azaz bruttó 121.920.000 Ft kikiáltási áron értékesíti az előterjesztés 1. számú mellékletét képező versenytárgyalási kiírás szerint, azzal a módosítással, hogy az 1. számú mellékletben meghatározott késedelmi kötbér mértéke 1,5% helyett 1%, időtartama 12 hónap helyett 10 hónap.

3. dönt arról, hogy a nagykanizsai belterületi 4378/63 hrsz-ú kivett beépítetlen terület megjelölésű 13.230 m2 alapterületű ingatlant 49.000.000 Ft + Áfa, azaz bruttó 62.230.000 Ft kikiáltási áron értékesíti az előterjesztés 2. számú mellékletét képező versenytárgyalási kiírás szerint azzal a módosítással, hogy a 2. számú mellékletben meghatározott késedelmi kötbér mértéke 1,5% helyett 1%, időtartama 12 hónap helyett 10 hónap.

4. dönt arról, hogy a nagykanizsai belterületi 4378/64 hrsz-ú kivett beépítetlen terület megjelölésű 10.000 m2 alapterületű ingatlant 35.100.000 Ft + Áfa, azaz bruttó 44.577.000 Ft kikiáltási áron értékesíti az előterjesztés 3. számú mellékletét képező versenytárgyalási kiírás szerint azzal a módosítással, hogy a 3. számú mellékletben meghatározott késedelmi kötbér mértéke 1,5% helyett 1%, időtartama 12 hónap helyett 10 hónap.

5. dönt arról, hogy a nagykanizsai belterületi 4378/65 hrsz-ú kivett beépítetlen terület megjelölésű 12.000 m2 alapterületű ingatlant 44.500.000 Ft + Áfa, azaz bruttó 56.515.000 Ft kikiáltási áron értékesíti az előterjesztés 4. számú mellékletét képező versenytárgyalási kiírás szerint azzal a módosítással, hogy a 4. számú mellékletben meghatározott késedelmi kötbér mértéke 1,5% helyett 1%, időtartama 12 hónap helyett 10 hónap.

6. dönt arról, hogy a nagykanizsai belterületi 4378/66 hrsz-ú kivett beépítetlen terület megjelölésű 35.084 m2 alapterületű ingatlant 96.000.000 Ft + Áfa, azaz bruttó 121.920.000 Ft kikiáltási áron értékesíti az előterjesztés 5. számú mellékletét képező versenytárgyalási kiírás szerint azzal a módosítással, hogy az 5. számú mellékletben meghatározott késedelmi kötbér mértéke 1,5% helyett 1%, időtartama 12 hónap helyett 10 hónap.

7. dönt arról, hogy a nagykanizsai belterületi 4378/67 hrsz-ú kivett beépítetlen terület megjelölésű 30.000 m2 alapterületű ingatlant 93.000.000 Ft + Áfa, azaz bruttó 118.110.000 Ft kikiáltási áron értékesíti az előterjesztés 6. számú mellékletét képező versenytárgyalási kiírás szerint azzal a módosítással, hogy a 6. számú mellékletben meghatározott késedelmi kötbér mértéke 1,5% helyett 1%, időtartama 12 hónap helyett 10 hónap.

8. felkéri a polgármestert a versenytárgyalási eljárások lebonyolítására, a legmagasabb ajánlatot tevő személy és ajánlata nyertesként történő kihirdetésére és felhatalmazza, hogy a legjobb ajánlatot tevő személlyel a Közgyűlés Jogi, Nemzetpolitikai és Közrendi Bizottsága által véleményezett adásvételi szerződést megkösse.

**Határidő** (a 2-5. pontokban jelölt ingatlanok

versenytárgyalási kiírására): 2025. november 15.

**Határidő** (a 6–7. pontokban jelölt ingatlanok

versenytárgyalási kiírására): az ingatlanok ingatlan- nyilvántartási bejegyzését követő 15 napon belül

**Felelős:** Horváth Jácint polgármester

(Operatív felelős: Tárnok Ferenc osztályvezető)